**SPLOŠNI POGOJI POSLOVANJA**

1. Splošno
2. Splošni prodajni pogoji, navedeni v nadaljevanju, veljajo za vse pogodbe, sklenjene med Kupcem in Matica MB d.o.o. (v nadaljevanju prodajalcem), razen, če ni v pogodbi drugače določeno. Prodajni pogoji veljajo za vsa prihodnja poslovna razmerja in do preklica ali njihove spremembe, ki bo javno objavljena.
3. Z javno objavo pogojev, se smatra, da so priznani s strani kupca.
4. Ponudbe in sklenitev pogodbe
5. Naše ponudbe niso zavezujoče, razen če jih tako izrecno označimo.
6. Podatki o blagu (zlasti tehnične dimenzije, podatki o lastnostih, opisi v informacijskih gradivih) so le približni in ne zagotavljajo popolnega ujemanja in garancije, razen kjer je to točno definirano in zapisano.
7. Kupec je odgovoren, da izbere pravi izdelek, ki ustreza njegovim pogojem uporabe in tehničnim zahtevam.
8. Naročila morajo biti v pisni oblike (naročilnica, fax., SMS, e-sporočilo, drugo), saj v nasprotnem ne moremo zagotoviti točnosti izvedbe naročila.
9. Če Kupec potrebuje dodatne certifikate ali ateste mora to sporočiti pravočasno oziroma zahtevati s ponudbo ali ob naročilu. Stroške, ki pri tem nastanejo nosi Kupec.
10. Sprejeto naročilo moramo potrditi. Prodajalec si pridržuje pravico, da zavrne celotno ali del naročila, brez navedbe razlogov.
11. Potrjenega naročila ni mogoče stornirati, še posebej, če gre za izdelke namenjene točno določenemu kupcu.
12. V času med oddajo ponudbe do prejema naročila se lahko zaloge spremenijo, zato se dobavni rok ponovno določi.
13. Ob naročilu Kupec sprejema možnost, da nastopi +/- 6% količinskega odstopanja pri posamezni poziciji.
14. Vzorčenje po ISO 2859 dopušča 2,5% izmeta na LOT (AQL –acceptance quality limit).
15. Dobavni roki
16. Dobavni roki ali roki, za katere ni izrecno potrjeno in dogovorjeno, niso zavezujoči. Možna so odstopanja. Prodajalec se bo potrudil, da bo spoštoval dobavne roke navedene v ponudbi, čeprav so ti informativni in nezavezujoči.
17. V primeru, da od naših partnerjev ali podizvajalcev ne prejmemo dobav ali storitev iz razlogov za katere navkljub ustreznemu kritju nismo odgovorni ali, če pride do višje sile, bomo o tem obvestili kupca. Višja sila vključuje vse druge nepredvidljive dogodke po sklenitvi pogodbe, za katere objektivno ne moremo biti odgovorni. Prodajalec obvesti kupca o spremembi dobavnega roka, ko dobi informacijo o spremembi oziroma zamudi, ki vpliva na dobavni rok.
18. Plačilni pogoji
19. Naše cene veljajo za izdelke, obseg storitev in dostave, kot je navedeno v ponudbah in/ali potrditvah naročlila.
20. Cene veljajo glede na dano ponudbo. Če ponudbe ni, veljajo cene po internem ceniku prodajalca. Glede na interni cenik si pridržujemo pravico do spremembe cen.
21. Cene so, razen če ni drugače določeno, v €/100 kosov brez obračunanih davkov.
22. Kupcem, ki imajo ustrezno boniteto in ne zamujajo pri plačilih dobavljamo izdelke na odprt račun v skladu z internimi dogovori.
23. Rok plačila je naveden na računu.
24. Za zamude pri plačilu zaračunavamo zakonsko veljavne zamudne obresti.
25. Za manjše količine in vrednosti si pridržujemo pravico zaračunati manipulativne stroške v vrednosti 10,00€.
26. V podjetju je možno le plačevanje z gotovino. Kreditnih kartic ne sprejemamo.
27. Blago, ki ga dostavimo je v lasti prodajalca, dokler finančne obveznosti niso v celoti poravnane.
28. Kupec ima pravico, da v 14 dneh od prevzema blaga, odstopi od pogodbe, ne da bi mu bilo treba navesti razlog za svojo odločitev.
29. Dostava
30. Dostave so FCO Kupec, razen če s kupcem ni drugače dogovorjeno.
31. Načeloma odpremljamo celotno naročilo. Možne so tudi delne dobave, za katere se dogovorita Kupec in prodajalec.
32. Za pošiljke, ki jih dostavljamo v Sloveniji, in računom pod vrednostjo 50,00€ neto plača stroške transporta Kupec in sicer v vrednosti od 3,50€ naprej.
33. Način pošiljanja in poti pošiljanja določi prodajalec.Pri pošiljanju bomo poskušali upoštevati želje in interese kupca, vendar dodatne stroške, ki bi pri tem nastali, tudi v primeru dogovorjene brezplačne dostave, krije Kupec.
34. Kupec skrbi za odstranjevanje embalaže, ki je postala njegova last, na njegove stroške.
35. Reklamacije
36. Kupec mora dobavljeno blago ob dobavi na njegovo lokacijo ali lokacijo tretje osebe, ki jo je Kupec določil, skrbno in v razumnem obsegu pregledati. Napake, ki jih odkrijejo mora pisno sporočiti v osmih dneh od dobave blaga. Če se to ne zgodi, se šteje da blago ni reklamirano, ne po količini, kvaliteti in roku dobave.
37. V ta rok se ne štejejo morebitne skrite napake, ki jih mora Kupec pisno sporočiti takoj po odkritju. Dolžnost kupca je pa z reklamacijo priloži tudi ustrezne dokaze, meritve, informacije o dostavi, LOTu, ki omogočajo ustrezno in hitro reševanje reklamacije.
38. Pri prevzemu fizično poškodovane embalaže mora Kupec prevozniku ustrezno zabeležiti reklamacijo in pisno sporočiti prodajalcu in priložiti ustrezne dokaze (fotografijo, reklamacijski zapisnik ...).
39. Servis / popravila
40. Za orodja iz našega programa veljajo splošni garancijski pogoji navedeni na garancijske listu. Garancija ne velja za potrošne in obrabljive dele.
41. Za popravila v garancijske roku veljajo pogoji navedeni na garancijskem listu.
42. Ostalo
43. Splošni prodajni pogoji so zavezujoči za Kupca in Prodajalca.
44. Splošni prodajni pogoji stopijo v veljavo z dnevom (javne) objave na spletni strani.
45. Opozoriti želimo, da podatke svojih partnerjev hranimo, kot del medsebojnih poslovnih odnosov v skladu z veljavnimi predpisi o varstvu podatkov, zlasti evropsko splošno uredbo o varstvu podatkov.

Komenda, 01.01.2022